Member Profile: Meisiekjint - Online Dating, Dates, Chat, Singles - Love2KnowU - South Africa and International Dating
Boeremeisie wat by die see wortels geskiet het.
Hou van die klein, eenvoudige, mooi dingetjies wat die lewe opmaak - n kind se gelag, donderstorms, doudruppels op n spinnerak, die reuk van komyn en sommer net opstaan in die oggend en vars seelug inasem. Ek leef vir my familie, vriende en honde en sal soos 'n tierwyfie veg om hul te beskerm.
Baie lief vir die buitelewe, kamp en voetslaan sommer enige plek in. Koekoes oor kosmaak, musiek en met my vingers in tuingrond vroetel - en RUGBY - as ek Masterchef of die Wereldbeker kyk, kruip my familie weg.
Is nogal 'n boekwurm, kan nie my lewe indink sonder die avonture wat boeke my op vat nie - ek dink ek sal baie armer wees sonder dit.
Ek is nie bang vir 'n spanner of 'n spinnekop nie, maar ook nie vir 'n krultang of naelpolitoer nie. Ek verkies die veld, maar is heel op my gemak in formele opsette.
Ek is baie sensitief vir ander se gevoelens en my vriende noem my die 'Fixer' of 'Lifesaver' - ek kan dit nie hanteer as mense swaarkry op enige vlak nie. Ek is baie betrokke by die kinders van my gemeenskap, hul kan nooit genoeg liefde kry nie.
Sjoe, niemand van ons is perfek of sonder foute nie, maar opregtheid, eerlikheid en 'n goeie sin vir humor is belangrik. NB: hy moet baie lief wees vir die mense naby aan hom. Sterk wees - ek praat nie hier van biceps nie, maar sal ook nie kla nie :-D. Hy moet hou van fisieke aandag en omgee vir diere, oumense en kinders. Kortliks soek ek net iemand met n mooi hart. Blessings vir almal wat my profile gelees het, hoop jy het 'n awesome daggie!!! :-*